**אלול תשע"ז**

**תשלומי הורים לשנת הלימודים תשע"ח**

להורים שלום רב,

הנהלת בית הספר וועד ההורים מתכבדים להגיש לכם את פירוט עלויות אגרת החינוך לשנת הלימודים תשע"ח.

אגרת ההורים לשנת תשע"ח תואמת את הנחיות משרד החינוך. תשלומי ההורים לא יתייקרו ולא יהיה שינוי מהתשלומים ששולמו בשנה"ל תשע"ז (להיפך, השנה הוזלנו את הסכום הנגבה לעומת השנה שעברה.)

אנא קראו את המידע בתשומת לב.

על מנת שנוכל להמשיך ולהעניק לילדינו חינוך איכותי וכדי לא לפגוע במגוון הקיים, ועד ההורים מעוניין להדגיש: **חשוב ביותר שכלל ההורים יענו באופן מלא לתשלומי ההורים.**

האגרה השנתית של משרד החינוך מורכבת משלושה סעיפים:

1. **תשלומי חובה ורשות** הכוללים: ביטוח תאונות אישיות, סל תרבות (צפייה בהצגות, מופעי מחול, מפגשים מוסיקליים ומפגשים עם סופרים), טיולים, השאלת ספרי לימוד וחוברות עבודה, מסיבות כיתתיות, מסיבת סיום של שנתון כתה ו'.
2. **רכישת שירותים מרצון** : תוכנית קר"ב - תכנית העשרה במימון משותף של ההורים, המועצה האזורית וקרן קר"ב. תכנית קר"ב מאפשרת לנו לתת לילדים שיעורי העשרה בתחומים הבאים: משחקי חשיבה, חקר בעלי חיים, טכנולוגיה, שימוש יצירתי בכלים דיגיטאליים, העשרה דרך יצירת קומיקס ופעילות אתגרית. בנוסף לכך פעילות מודרכת בספריה, רכישת ציוד ספורט, משחקים ומשחקי חצר. תקצוב קר"ב מגיע מסעיף "רכישת שירותים מרצון".
3. **תשלומי תל"ן :** (תוכניות לימוד נוספות) **:** חיזוק ותגבור לימודי השפה, המדעים והחשבון, תקצוב כח אדם ומשאבים נוספים לטובת יציאת כיתות לסיורים בסביבה הקרובה והיכרות עם הטבע, פעילות בדרמה ותנועה, פעילות ביצירה, ביקור במוזיאונים, תכנית העשרה חווייתית במורשת והרקדות**.**

**השנה הגבייה תעשה במועדים הבאים:**

* **בביה"ס – יום אסיפת ההורים, יום ג' 12.9.17 בין השעות 19:00- 17:00 .**

**בתאריכים: 25.9, 24.9 בשעות הבוקר בין השעות 7.30 – 9.00 .**

**שימו לב – הצ'ק הראשון יינתן לחודש אוקטובר.**

**ביישובים:**

מולדת – יום רביעי, ,6.9 בחדר האוכל, בין השעות 19:00-20:00, ע"י דגנית מס ועינב נאמני.

רמת צבי –יום ראשון, 10.9 בין השעות 19:00-21:00 בבית של לי נבו .

כפר יחזקאל- בבית של לירן ווינשטיין ביום חמישי, 7.9 בין השעות 17:00-18:00.

רם און- מיום שני 4.9. ועד יום חמישי 7.9 אחה"צ בבית של נלי .

גדעונה- הגבייה תתקיים בביה"ס בתאריכים שצוינו לעיל.

תל יוסף – יום רביעי,13.9 בשעות 17:00- 16:00 בבית אלונים ע"י אתי קריו.

עין חרוד מאוחד- יום רביעי, 6.9 בכתות ג' -ד' בשעה 16.00 ע"י אפרת רייזל.

חפציבה – יום רביעי, 6.9.17 בשעה 16:00 במזכירות ע"י אודליה.

* **אנו מודים להורים המתנדבים שעוזרים בגביית תשלומי ההורים**.

קהילת ההורים שלנו, ברובה המכריע, מקפידה לשלם את כל תשלומי ההורים ומוקירה את השימוש בהם לטובת הילדים. גם שנה זו הסתיימה עם גבייה של כמעט 100% ועל כך יישר כוח לכולם! עם זאת, ישנו קומץ משפחות שעדיין לא שילמו את תשלומי השנה שעברה.

משפחות אלה יקבלו מכתב בנפרד ויוזמנו לשיחה בבית הספר עם יו"ר ועד הורים ומנהלת ביה"ס על מנת שנוכל לדון בבעיית אי התשלום ולקדם את הנושא.

* **ניתן להגיש בקשה למילגה על פי התבחינים של משרד החינוך**:

המעוניינים במילגה מתבקשים להמציא מסמכים לשם אישור מצבם הכלכלי (מכתב בקשה מנומק , 3 תלושי שכר- לשכירים/ דוח הכנסות לעצמאים).

|  |
| --- |
| בית-הספר יכנס ועדה לדיון בבקשות להקלת נטל התשלומים, שהוגשו על ידי הורים שהכנסתם נמוכה. קביעת זכאי הסיוע תיעשה על ידי ועדה בית ספרית בראשות מנהלת ביה"ס. דיוני הוועדה, לרבות החלטותיה וכל מסמך רלוונטי אחר הקשור בצנעת הפרט, יהיו חסויים מכל וכול.  **את הבקשות והמסמכים יש להעביר עד ה-28/9/2017** למזכירות בית הספר  במעטפה סגורה וחתומה, ממוענת להילה שוב- גולן – מנהלת בית ספר. |

**אנו מאחלות לכולם שנת לימודים טובה, פורייה ומוצלחת!**

**הילה שוב-גולן**, מנהלת ביה"ס **אפרת רייזל**, יו"ר ועד הורים